\*\*\*

toți vulturii și toți corbii imenși

pe care i-am văzut

planând în depărtare

calmi sau puși pe vânătoare

i-am văzut pentru că mi-au fost arătați

de prieteni mai atenți decât mine

vă mulțumesc foarte mult

că sunteți atât de buni cu mine

niciodată nu am văzut o pasăre

să se așeze pe pervazul meu

ce e în neregulă cu mine

moni și sandu aveți la chișinău

un porumbel care s-a obișnuit

să vină la geam ca să-i dați de mâncate

da am auzit că o să vă mutați

în alt loc

mi se rupe inima

doamne dumnezeule

măi păsărilor

vreau și eu să știu

cum treceți voi așa

foarte aproape de capul meu

și foarte repede

încât dacă dau să mă feresc

știu imediat că-s fraier și că nu e nevoie

că voi oricum nu m-ați lovi

pt că sunteți cele mai bazate

ce vrei să-ți dau

firavule

cafea

nu e bună pt tn

vrei firimituri

de la croasant

nu mai am

dragoste vrei

am

da fii băiat

și n-o lua pe toată

că poate vreau să-i dau și la o fată